arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. Frv. þetta er tvíþætt. Annars vegar felur það í sér að flokkur listamannalauna skuli einungis vera einn í stað þess að þeir eru tveir nú og er það gert í samræmi við samþykkt úthlutunarnefndar listamannalauna, sbr. bréf sem formaður nefndarinnar, Bolli Gústafsson sóknarprestur í Laufási og rithöfundur, skrifaði skrifstofu forseta Sþ. 30. okt. s.l. Hins vegar er lagt til í frv. að listamannalaun skv. lögum þessum rýri ekki rétt aldraðra listamanna til tekjutryggingar almannatrygginga sem ég tel að sé réttlætismál. Um þetta er samkomulag milli stjórnmálaflokka. Þar sem frv. þetta er flutt af menntmn. sé ég ekki ástæðu til þess að málinu sé vísað til nefndar og legg til að því sé vísað til 2. umr. Frv. vísað til 2. umr.



Herra forseti. Svo stendur á um 9. mál á þessari dagskrá að það hefur alllengi verið hér til umræðu og hætt við að það fyrnist yfir þá umræðu verði henni ekki fram haldið. Vissulega er hér ærið að vinna, en það hefur verið tekið á dagskrá 12. málið, sem er alveg nýtt mál, og því hraðað og vekur það undrun í þeim önnum sem eru á sama tíma og ekki er lokið umræðu um 9. dagskrármálið.



Herra forseti. Út af þessum orðum hv. 5. þm. Vestf. vil ég upplýsa að ég var næstur á mælendaskrá og þar sem ég var ekki í standi til að ræða þetta mál eins og ég hefði viljað og þar sem annir þingsins eru nú miklar var það að minni ósk sem umræða hefur ekki farið fram um þetta mál og ég vil að það rétta komi fram.



Herra forseti. Ég tek undir orð hv. þm. Ólafs Þ. Þórðarsonar. Það er ansi hart að enn þá einu sinni skuli menn standa frammi fyrir því að hér eru snarreddingar við að koma í gegn smáreddingum fyrir ríkisstjórn og þm. verða að una því að mál sem hafa lengi beðið lendi í undandrætti. Það vill þannig til að það mál sem hér um ræðir og athugasemd er gerð út af er kannske eitt það veigamesta mál sem til umræðu er á þessu þingi núna í vetur því að þar er hvorki meira né minna en heil stjórnarskrá á ferðinni. Að auki er hér flutt inn í þingið mál sem er komið frá samtökum sem eru mjög öflug og hafa á skömmum tíma skotið föstum rótum víða um land og fólkið í landinu beinlínis krefst þess að þingið taki þessi mál til gaumgæfilegrar athugunar. Ég tek undir þau orð hv. þm. Ólafs Þ. Þórðarsonar að þetta mál á að ræða og ég tel að það sé vel við hæfi að umræða um það komi inn í umræðurnar þessa dagana þar sem þjóðin og fjölmiðlar fylgjast vel með því sem hér fer fram. Því væri vel við hæfi að þetta mikilvæga mál, sem svo miklu fylgi hefur um sig safnað um allt land, fái gaumgæfilega meðferð innan um og saman við þau mál sem eru til umræðu hér þessa dagana.



Út af þessum umræðum um þingsköp vill forseti taka fram að hann hefur fullan hug á því að 9. dagskrármálið verði tekið fyrir þó að síðar verði. Það er enginn áhugi hjá forseta að hafa þetta mál í neinum undandrætti.
Þingræður haldnar á Alþingi Íslendinga

Frsm. fjh.- og viðskn. (Páll Pétursson): Herra forseti. Þetta mál hefur verið til meðferðar hér í deildinni, en því var breytt í Ed. til samræmis við lagafrv. sem þá var búið að samþykkja hér í Nd., þ.e. lög um fangaverði. Þeir voru teknir með þeim stéttum sem ekki mega fara í verkfall. Þetta er einungis til samræmis. Ákveðið var með þeim lögum að þeir fylgdu lögreglumönnum. Þess vegna þarf þetta mál að koma hér fyrir. Ég sé ekki ástæðu til þess að kalla nefndina saman. Það er sjálfsagt leiðréttingaratriði sem hér er um að ræða og ég mæli með því að frv. um kjarasamninga verði samþykkt svo sem það liggur hér fyrir eftir 3. umr. í Ed.



Herra forseti. Ég mæli fyrir nál. á þskj. 393 um breytingu á lögum um Iðntæknistofnun Íslands. Þetta er álit iðnn. Hún hefur tekið þetta frv. til meðferðar og mælir með að það verði samþykkt. Undir það skrifa Páll Pétursson, Friðrik Sophusson, Guðmundur Einarsson, Hjörleifur Guttormsson, Gunnar G. Schram og Ingvar Gíslason. Hér er um að ræða heimild til Iðntæknistofnunar að eignast minnihlutaaðild í fyrirtækjum sem endurgjald fyrir veitta þjónustu.



Herra forseti. Ég mæli fyrir nál. um frv. til l. um breytingu á lögum um Iðnlánasjóð. Þetta er nál. iðnn. sem hefur tekið frv. til meðferðar og mælir með því að það verði samþykkt. Undir það skrifa allir nefndarmenn, þ.e. Páll Pétursson. Friðrik Sophusson, Guðmundur Einarsson, Hjörleifur Guttormsson, Gunnar G. Schram og Ingvar Gíslason. Einn nefndarmanna, Birgir Ísl. Gunnarsson, var fjarstaddur.
Þingræður haldnar á Alþingi Íslendinga



Það verður ekki fleira gert á þessum fundi. Þetta er auk þess síðasti fundur sem haldinn verður hér í hv. þingdeild nú fyrir jólahlé. Af því tilefni vil ég leyfa mér að þakka hv. þingdeildarmönnum gott samstarf það sem af er þingtímanum. Ég þakka varaforsetum og skrifurum mikilsverða aðstoð við mig hér við fundarstjórn. Skrifstofustjóra Alþingis og öllu starfsfólki þingsins þakka ég vel unnin störf. Hv. þingdeildarmönnum og starfsfólki Alþingis óska ég gleðilegra jóla, farsæls nýárs og ég vona að við hittumst öll heil þegar Alþingi tekur að nýju til starfa nú að loknu jólahléi í janúarmánuði.



Herra forseti. Ég vil fyrir hönd þingdeildarmanna þakka virðulegum forseta hlý orð og góðar óskir í okkar garð. Ég vil þakka honum alúðlega og réttláta fundarstjórn það sem af er þessu þingi sem og endranær. Ég óska honum og fjölskyldu hans gleðilegra jóla, árs og friðar og við væntum þess að hitta hann heilan á nýju ári. Skrifstofustjóra Alþingis og starfsfólki öllu vil ég fyrir okkar hönd þakka þolinmæði, lipurt og gott samstarf, ekki síst á þessum síðustu annasömu dögum þingsins. Þeim óska ég öllum og fjölskyldum þeirra gleðilegra jóla, árs og friðar. Ég vil svo biðja hv. þingdeildarmenn að rísa úr sætum og taka undir þessi orð mín. - 
            



Ég þakka hv. 3. landsk. þm. fyrir vinsamlegar óskir í minn garð og míns fólks og ég endurtek þakkir mínar og heillaóskir til þingdeildarmanna og starfsfólksins og endurtek að ég vona að við hittumst hér öll heil og hress að loknu þinghléi í janúarmánuði. Þá er þessum fundi slitið.
Þingræður haldnar á Alþingi Íslendinga



Vegna fsp. hv. þm., sem hér hefur kvatt sér hljóðs um dagskrá, þá má svara því til að það sé oftast matsatriði hver séu skynsemisrök, en rökin fyrir því að taka þetta mál á undan voru þau að það tæki e.t.v. nokkuð styttri tíma að ljúka umræðu um þetta mál heldur en fyrsta dagskrármálið en þetta mál þarf vissulega nauðsynlega að komast áfram og hitt einnig. En þetta voru rökin.



Virðulegur forseti. Ég vildi fá að vita þau skynsemisrök sem mæla með því að taka frekar þetta mál á dagskrá heldur en það sem er efst á dagskránni.



Vegna fsp. hv. þm., sem hér hefur kvatt sér hljóðs um dagskrá, þá má svara því til að það sé oftast matsatriði hver séu skynsemisrök, en rökin fyrir því að taka þetta mál á undan voru þau að það tæki e.t.v. nokkuð styttri tíma að ljúka umræðu um þetta mál heldur en fyrsta dagskrármálið en þetta mál þarf vissulega nauðsynlega að komast áfram og hitt einnig. En þetta voru rökin.



Virðulegi forseti. Eftir mínum kokkabókum mun nú vera kominn 20. des. en samkvæmt þeirri dagskrá sem hér hefur verið dreift erum við boðaðir til fundar 19. des. Ég vil spyrja virðulegan forseta hvort það sé samkvæmt þingsköpum að fara eftir dagskrá sem hljóðar upp á annan dag og þann dag sem liðinn er.



Vegna fsp. hv. þm., sem hér hefur kvatt sér hljóðs um dagskrá, þá má svara því til að það sé oftast matsatriði hver séu skynsemisrök, en rökin fyrir því að taka þetta mál á undan voru þau að það tæki e.t.v. nokkuð styttri tíma að ljúka umræðu um þetta mál heldur en fyrsta dagskrármálið en þetta mál þarf vissulega nauðsynlega að komast áfram og hitt einnig. En þetta voru rökin.



Virðulegi forseti. Eftir mínum kokkabókum mun nú vera kominn 20. des. en samkvæmt þeirri dagskrá sem hér hefur verið dreift erum við boðaðir til fundar 19. des. Ég vil spyrja virðulegan forseta hvort það sé samkvæmt þingsköpum að fara eftir dagskrá sem hljóðar upp á annan dag og þann dag sem liðinn er.



Vegna fsp. hv. þm., sem hér hefur kvatt sér hljóðs um dagskrá, þá má svara því til að það sé oftast matsatriði hver séu skynsemisrök, en rökin fyrir því að taka þetta mál á undan voru þau að það tæki e.t.v. nokkuð styttri tíma að ljúka umræðu um þetta mál heldur en fyrsta dagskrármálið en þetta mál þarf vissulega nauðsynlega að komast áfram og hitt einnig. En þetta voru rökin.
Þingræður haldnar á Alþingi Íslendinga

Frsm. fjh.- og viðskn. (Eyjólfur Konráð Jónsson): Hæstvirtur forseti. Eins og að líkum lætur hafa þingdeildarmenn ekki haft tækifæri fyrr en nú til að skoða þær breytingar sem gerðar voru á frv. í hv. Nd. Mér sýnast þær að vísu vera skýrar. Þær eru þrjár, þ.e. í fyrsta lagi að varðandi málefni fatlaðra hækki upphæðin sem til þeirra er varið úr 100 millj. kr. í 130, að skerðing til Atvinnuleysistryggingasjóðs minnki og hið sama er að segja um Jöfnunarsjóð sveitarfélaga. Engu að síður hygg ég að það sé a.m.k. sjálfsögð kurteisi að halda skyndifund í hv. fjh.- og viðskn. áður en áliti er skilað. Ég hygg að það muni ekki taka nema fimm mínútur eða svo, en það má líka gerast seinna á fundinum ef forseti vill koma að öðrum málum fyrst. Umræðu frestað.

Frsm. fjh.- og viðskn. (Jón Kristjánsson): Virðulegi forseti. Ég mæli fyrir áliti fjh.- og viðskn. um frv. til laga um breytingu á lögum um fangelsi og vinnuhæli. Nefndin ræddi frv. og kallaði til viðræðna Björk Bjarkadóttur, formann fangavarðafélagsins, og Indriða H. Þorláksson frá fjmrn. sem sá um samningagerð við fangaverði. Nefndin leggur til að frv. verði samþykkt óbreytt en Ragnar Arnalds skrifar undir álit nefndarinnar með fyrirvara.



Virðulegi forseti. Ég skrifa undir nál. þetta með fyrirvara. Sá fyrirvari byggist fyrst og fremst á því að ég hef litla sannfæringu fyrir því að þessi lagabreyting sé nauðsyn. Fangaverðir hafa hingað til aldrei farið í verkfall og hafa aldrei óskað eftir því að gera verkfall. Það liggur í hlutarins eðli að innan BSRB verður að gera ýmsar undanþágur varðandi öryggisgæslu þegar verkfall er háð og fangaverðir eru í þeim hópi sem allir sjá að hljóta að vera undanþegnir. Þetta hefur allt gengið fyrir sig með eðlilegum hætti fram að þessu og aldrei verið ágreiningur, hvorki við fangaverði né við forustumenn BSRB að svo skyldi vera. Af þeirri ástæðu verður ekki séð í fljótu bragði að nein nauðsyn hafi verið til að gera þessa lagabreytingu. Manni virðist í fljótu bragði að það væri þá eðlilegra að breyting af þessu tagi væri gerð í tengslum við einhverja meiri háttar breytingu aðra sem gerð væri á kjarasamningalögum. En sem sagt, ég skrifa undir nál. með fyrirvara vegna þess að ég sé ekki að nein nauður hafi rekið til að gera þessa breytingu og á margan hátt er óeðlilegt að fara að undanþiggja með svona formlegum hætti margar stéttir frá samningsrétti. En þar sem þetta er gert í fullu samráði við fangaverði, þá hef ég ekki ástæðu til að standa í vegi fyrir þessari breytingu og mun því greiða frv. atkvæði.



Hæstv. forseti. Þetta frv. til laga um breytingu á lögum um listamannalaun er flutt af menntmn. hv. Nd. og fjallar um það að nokkuð breytt skipan verði tekin varðandi úthlutun listamannalauna, þ.e. að hinn svokallaði neðri flokkur verði felldur niður algjörlega og í öðru lagi að lagt er til að listamannalaun samkvæmt lögum þessum rýri ekki rétt aldraðra listamanna til tekjutryggingar almannatrygginga sem telja verður réttlætismál. Menntmn. hefur fjallað um þetta mál og leggur einróma til að frv. verði samþykkt.
Þingræður haldnar á Alþingi Íslendinga



Komið er að lokum síðasta fundar þessarar hv. deildar fyrir jólahlé. Ég þakka hv. þingdeildarmönnum fyrir ánægjulegt og gott samstarf sem hefur greitt fyrir störfum í deildinni og hefur ekki síst reynt á það nú hin síðustu dægur. Ég óska hv. þingdeildarmönnum og fjölskyldum þeirra gleðilegrar jólahátíðar og farsældar á komandi ári. Einnig óska ég skrifstofustjóra Alþingis og starfsfólki öllu gleðilegrar jólahátíðar og farsældar á komandi ári um leið og ég þakka þeim ánægjulegt samstarf og fyrirgreiðslu alla sem unnin er við erfiðar aðstæður og hefur ekki síst reynt á það hin síðustu dægur. Þeim hv. þingdeildarmönnum sem eiga um langan veg heim að fara óska ég góðrar heimferðar og heimkomu og bið þess að við megum öll hittast heil á nýju ári.



Virðulegi forseti. Fyrir hönd okkar þingdeildarmanna vil ég þakka hlý orð og góðar óskir okkur til handa og fjölskyldum okkar frá forseta þessarar hv. deildar. Ég vil einnig fyrir hönd okkar allra þakka forseta mjög góða samvinnu í hvívetna og röggsama og ekki síður réttláta fundarstjórn á þessum annríkisdögum sem hér hafa verið að undanförnu og nóttum ætti nú raunar að segja líka. Við færum forseta og fjölskyldu hennar okkar bestu jóla- og nýársóskir og ég læt í ljós þá von að við megum öll hittast hér heil á nýju ári. Ég tek undir óskir og þakkir forseta til skrifstofustjóra og starfsmanna þingsins fyrir gott samstarf og mjög vel unnin störf á þessu hausti og sérstaklega síðustu daga. Ég vil biðja hv. þingdeildarmenn að staðfesta þessar óskir og þakkir til forseta deildarinnar með því að rísa úr sætum. - Deildarmenn risu úr sætum.



Ég þakka hv. 5. landsk. þm. fyrir hlý orð og góðar óskir í minn garð og fjölskyldu minnar og hv. þingdeildarmönnum fyrir að taka undir þær óskir. Ég endurtek mínar innilegustu jóla- og nýársóskir til hv. þingdeildarmanna og alls starfsfólks Alþingis og segi þessum fundi slitið.
Þingræður haldnar á Alþingi Íslendinga



Þar sem þetta er fyrsti fundur á nýju ári vil ég bjóða hv. þingdeildarmenn velkomna til starfa og óska þeim og starfsliði Alþingis alls velfarnaðar á nýbyrjuðu ári.



Þar sem hæstv. sjútvrh. er veðurtepptur á Austurlandi verður ekki hægt að taka dagskrármálið fyrir og er það því tekið út af dagskrá.



Virðulegi forseti. Við hv. þm. höfum verið kallaðir hér til fundar. Reyndar vorum við kallaðir líka til fundar í síðustu viku. Nú er það eina mál sem á dagskrá er tekið út af dagskrá og borið fyrir sig að hæstv. sjútvrh., sem er flm. málsins, sé veðurtepptur austur á fjörðum trúlega. Ég hef ekki trú á því að það sé ekki hægt að komast til þings landleiðina, en með því að stóla upp á það að komast um Egilsstaðaflugvöll held ég að hæstv. ráðh. hefði átt að huga betur að málum vegna þess að sá ágæti flugvöllur er nú meira og minna ófær af öðrum sökum en að það sé ófært flugveður. Ég mótmæli því að þannig sé staðið að málum að þm. séu kallaðir hingað til þings og hér sé ekki hægt að hefja umræðu um mál eins og þetta, ekki síst af þeim hæstv. ráðh. sem dagana fyrir þingið taldi fulla ástæðu til að þrýsta í gegnum hv. deild málum sem alls ekki voru nægilega rædd að mínu mati. Ég tel þess vegna að við þurfum að festa okkur það í minni að nú á fyrsta degi þingsins sé málefnum eins og þessum frestað og ekki tekin til umræðu.



Vegna athugasemdar hv. 4. þm. Vesturl. um þessa óvæntu fjarvist hæstv. sjútvrh. held ég að það sé ekki við neinn að sakast og erfitt að sakast við veðurguði í þessum efnum, ég held það hafi komið flatt upp á flesta að veðrið var sem raun bar vitni þegar menn vöknuðu í morgun. Ég reyndi hins vegar að fá upplýsingar um ferðir hæstv. ráðh. nú fyrir nokkrum mínútum. Hann hafði reynt að ná sambandi við mig í morgun en ekki tekist. Þá var mér tjáð að hæstv. ráðh. væri að brjótast yfir Fjarðarheiði. Annað veit ég ekki um hans ferðir. Væntanlega gefur það hv. 4. þm. Vesturl. einhverjar skýringar á þessum fjarvistum.
Þingræður haldnar á Alþingi Íslendinga



Herra forseti. Það er að mínu viti óhæfa ef þingdeildin er það illa mönnuð að ekki er hægt að ná fram atkvæðagreiðslu með eðlilegum hætti um mál sem menn telja að sé svo mikils virði, eins og menn hafa talað fyrr í þessu máli.
Þingræður haldnar á Alþingi Íslendinga



Herra forseti. Samgn. hefur athugað þetta frv. og samþykkt að mæla með samþykkt þess eins og það kom frá hv. Ed. Hv. þm. Halldór Blöndal og Karvel Pálmason voru fjarstaddir.
Þingræður haldnar á Alþingi Íslendinga



Herra forseti. Ég kemst ekki hjá því að benda þingheimi á að hér er boðaður fundur korter fyrir tvö, aðeins fyrr en á venjulegum fundartíma, vegna þess að nú liggur mikið við að afgreiða mál út úr deildinni og til nefnda. Ég vildi spyrja hæstv. forseta: Hvað eru margir stjórnarþingmenn hér inni? Er það hlutverk okkar stjórnarandstöðumanna að sjá um að þinghald fari hér eðlilega fram eða hafa stjórnarþingmenn þar einhverja skyldu, herra forseti?



Forseti vill svara því til að það er náttúrlega skylda allra þm. að sjá til þess að þingstörf fari vel fram. Forseti hefur ekki talið endilega hversu margir teljast til stjórnarinnar, enda veit ég ekki hvort forseti er yfirleitt dómbær á það. En það er fullmætt í deildinni og forseti hefur hugsað sér að taka fyrir mál. Það verður þá að ráðast hvort það tekst eða ekki.
Þingræður haldnar á Alþingi Íslendinga



Herra forseti. Ég mæli hér fyrir nál. hv. félmn., sem hefur fjallað um frv. til laga um niðurfellingu laga nr. 54/1981, um Landkaupasjóð vegna kaupstaða og kauptúna. Hér er um að ræða frv. sem gerir ráð fyrir því, eins og kemur fram í lok grg. með frv., að Landkaupasjóður ríkisins verði sameinaður Lánasjóði sveitarfélaganna, en stjórn Sambands ísl. sveitarfélaga samþykkti á fundi sínum, 24. október 1986, að höfðu samráði við stjórn Lánasjóðs sveitarfélaga, að beina þeim tilmælum til hæstv. félmrh. að þetta gerðist. Nefndin hefur fjallað um þetta frv. og leggur til að frv. verði samþykkt óbreytt.
Þingræður haldnar á Alþingi Íslendinga



Herra forseti. Till. hv. 3. þm. Reykv. er góðra gjalda verð og sú hugsun sem þar kemur fram, en hún er óþörf því ávallt er hægt að biðja hæstv. ráðh. um skýrslu um þessi mál. Þess vegna tel ég að hún eigi ekki heima í þessum lagatexta, hann sé nægur, og segi nei.



Herra forseti. Það er ekki nokkur vafi á því að undirboð erlendra fyrirtækja við innflutning vara á íslenskan markað er eitt af stærri vandamálum íslensks efnahagslífs. Sú till. sem hér er flutt gengur út á það að ráðherra sé gert að lagaskyldu að fylgjast með undirboðum erlendra fyrirtækja. Ég harma að meiri hl. skuli snúast gegn þessari till. Ég tel hana brýna og segi já.
Þingræður haldnar á Alþingi Íslendinga



Virðulegi forseti. Ég vil að það komi hér fram og verði fært inn í þingtíðindi að fulltrúar Lögreglumannafélagsins vildu sér í lagi koma því á framfæri við nefndina og við hv. þm. almennt að þeir hefðu áhyggjur af og vöruðu mjög við öllum vopnaburði lögreglunnar. Þeir óttuðust mjög þau andsvör sem það kynni að kalla á og vildu eindregið koma aðvörunum varðandi þetta á framfæri við þessa þingnefnd og Alþingi um leið. Ég tel mér skylt að gera þetta. Ég veit að það hefur einungis verið af vangá sem þetta féll niður hjá hv. frsm. því nefndin var sammála um að koma á framfæri við þingheim að greina frá þeim boðum þeirra sem gleggst þekkja til hér að þeir vöruðu við öllum tilhneigingum í þá átt ef það væri meiningin og ætlunin að gera eitthvað slíkt.



Virðulegi forseti. Ég vil aðeins staðfesta orð hv. 2. þm. Austurl. Það hefur sennilega verið fyrir hvað langt var liðið á kvöld að þetta féll niður úr framsöguræðu minni. Ég vil taka undir það sem hv. þm. sagði.
Þingræður haldnar á Alþingi Íslendinga



Herra forseti. Ég mæli fyrir frv. til l. á þskj. 591. Það er um afnám laga nr. 49 20. apríl 1963, um Byggingarsjóð aldraðs fólks. Fulltrúaráð Sjómannadagsins í Reykjavík og Hafnarfirði hefur óskað eftir breytingu á lögum um Happdrætti DAS, nr. 16 1973, og jafnframt að lög nr. 49 20. apríl 1963, um Byggingarsjóð aldraðs fólks, verði felld úr gildi. Lögin um Happdrætti DAS heyra undir dómsmrn. og hefur dómsmrh. ákveðið að verða við óskum sjómannadagssamtakanna um fyrrgreindar breytingar frá núgildandi lögum og mun standa að flutningi frv. þar um sem hér er til meðferðar. Ég vísa til grg. sem er með þessu frv. Það var ákveðið að verða við þessum óskum. Þessi byggingarsjóður er orðinn tiltölulega lítill og það hafa orðið þær breytingar í þjóðfélaginu í sambandi við happdrættismálin að talið er eðlilegt að þessi breyting verði gerð þannig að þau 40% af tekjum Happdrættis DAS sem hafa farið í Byggingarsjóð aldraðs fólks verði felld niður. Samkvæmt frv. um Happdrætti DAS er þar sett heimild um að stjórn happdrættisins sé heimilt að láta fjármagn til byggingar dvalarheimila úti um land eftir því sem eðlilegt er miðað við umfang happdrættisins. Framkvæmdasjóður aldraðra sem hefur skv. lögum það hlutverk að styrkja þessar framkvæmdir úti um landið og einnig er í húsnæðislöggjöfinni gengið verulega til móts við þessar framkvæmdir þannig að það er ekki ástæða til að skipta þessu fjármagni eins og hefur verið. Hér eru, eins og ég sagði áðan, tiltölulega litlar upphæðir og ég legg til að það verði orðið við óskum Sjómannadagssamtakanna. Hv. Ed. hefur samþykkt frv. óbreytt. Ég legg til, herra forseti, að að lokinni þessari umræðu verði frv. vísað til 2. umr. og félmn.



Herra forseti. Þetta er mál á þskj. 573 um frv. til l. um breytingu á lögum um Happdrætti Dvalarheimilis aldraðra sjómanna, nr. 16 frá 13. apríl 1973. Þetta frv. og frv. sem ég mælti fyrir áður í sambandi við Byggingarsjóð aldraðs fólks eru að hluta til af sama stofni. Frv. sem hér er flutt af hæstv. dómsmrh. er sama sinnis að því leyti til að það er flutt að ósk sjómannadagssamtakanna í Reykjavík og Hafnarfirði. Það gengur út á að þessi heimild gildi til ársloka 1987. Ágóði happdrættisins skal renna til framkvæmda fyrir aldraðra á vegum sjómannasamtakanna í Reykjavík og Hafnarfirði. Heimilt er stjórn samtakanna, sem sér um stjórn og daglegan rekstur happdrættisins, að veita styrk eða lán til annarra bygginga um land allt í þágu aldraðra, svo sem verndaðra þjónustuíbúða, ummönnunar- og hjúkrunarheimila og þjónustumiðstöðva fyrir aldraða. Í 2. gr. skulu orðin "og afhending fjár til Byggingarsjóðs aldraðs fólks" í 5. gr. falla niður. Það er ástæðulaust að orðlengja lengur um þetta málefni. Hv. Ed. varð sammála um að mæla með því að frv. væri samþykkt óbreytt og gerði það. Ég legg til, herra forseti, að að lokinni þessari umræðu verði frv. vísað til 2. umr. og allshn.
Þingræður haldnar á Alþingi Íslendinga

Frsm. fjh.- og viðskn. (Eyjólfur Konráð Jónsson): Hæstv. forseti. Hér er um að ræða að staðfesta bráðabirgðalög sem sett voru á liðnu vori og hafa raunar gegnt þeim tilgangi sem þeim var ætlað en formsins vegna þykir eðlilegt að þau fái hér staðfestingu og nefndin er sammála um að svo skuli gert.



Virðulegi forseti. Ég mæli fyrir áliti allshn. um frv. til laga um almannatryggingar. Eins og kom fram réttileg ábending um er þetta frv. flutt af allshn. Nd. Þetta er algjört samkomulagsmál og leggur nefndin til að málið verði samþykkt óbreytt.



Virðulegi forseti. Ég mæli hér fyrir frv. til laga um breytingu á lögum nr. 54 frá 6. apríl 1971, um Innheimtustofnun sveitarfélaga, sbr. lög nr. 41 6. maí 1986. Hér er um litla breytingu að ræða: Aftan við 3. mgr. 5. gr. laganna bætist, þ.e. um dráttarvaxtatöku, að stjórn Innheimtustofnunar sveitarfélaga er heimilt að víkja frá þessari dráttarvaxtatöku ef um sérstaka félagslega erfiðleika er að ræða hjá skuldara. Nánari ákvæði um þetta atriði skulu sett í reglugerð. Ég þarf ekki að lýsa þessu. Það kemur fram í athugasemdum með frv. Þetta er gert til þess að gefa möguleika á að taka tillit til þessara erfiðleika hjá þeim meðlagsgreiðendum sérstaklega sem eru t.d. með 4-10 börn á framfærslu og skulda háar fjárhæðir. Það er verið að reyna að milda þetta en stjórn stofnunarinnar telur sig ekki hafa lagarétt til þess að beita slíkum samningum þar sem lögin gera fortakslaust ráð fyrir að dráttarvextir skuli teknir og á lagðir. Ég hef rætt um þetta við alla forustumenn þingflokkanna hér á Alþingi og það varð samkomulag um að gera þessa litlu breytingu á lögunum af þessum sökum og hleypa því hér í gegnum afgreiðslu þingsins á þeim stutta tíma sem eftir lifir. Þess vegna skal ég ekki hafa um þetta lengra mál en óska þess að að lokinni þessari umræðu verði því vísað til 2. umr. og félmn.